ལས་འགུལ་དེ་ནི་ཤ་མདངས་ནག་པོའི་མིའི་སྤྱི་ཚོགས་ཁྲོད་དུ་དམག་འཐབ་དང༌།འདོད་པ་མ་ཁེངས་པ།འདུམ་སྒྲིག་ལ་ཉན་འཇོག་མི་བྱེད་པཞིག་ཆགས་ཡོད་པ་རེད།ལས་འགུལ་འདི་ནི་མི་སུ་ལེམ་ཆོས་ལུགས་ལ་གཞི་བཅོལ་བའི་ལས་འགུལ་ཞིག་ཡིན་པའི་ཁུལ་ཡིན་པས་དེ་ནི་ཆོས་ལུགས་ཀྱི་ལས་འགུལ་ཡིན་དགོས་པའི་ཁུལ་རེད།ཡིན་ནའང་འཛམ་གླིང་འདིའི་སྟེང་ཨི་སི་ལེམ་རྨམས་གྱིས་ལས་འགུལ་འདི་དྲང་བདེན་ཞིག་ཡིན་པ་རྩ་བ་ནས་ངོས་ལེན་བྱེད་མི་སྲིད།ལས་འགུལ་དེས་ང་ཚོ་ཆོས་ལུགས་ཀྱི་སྟོང་ཆ་ཞིག་གི་ནང་དུ་བཅུག་ཡོད༌།ང་ཚོའི་ངོ་བོ་དེ་ཆོས་ལུགས་ཀྱི་ཁོངས་སུ་འཅུག་ཡོད་པ་རེད།དེ་དང་མཉམ་དུ་འཛམ་གླིང་གི་ཆོས་ལུགས་པས་ང་ཚོ་དྲང་བདེན་ཀྱི་ཆོས་ལུགས་དར་སྤེལ་བྱེད་མཁན་ཡིན་པ་ངོས་ལེན་བྱས་མེད།སྲིད་གཞུང་གིས་ང་ཚོ་ལ་ཆོས་ལུགས་མ་ཡིན་པར་ཆབ་སྲིད་ཀྱི་གཡུལ་བཤམས་མཁན་ལ་ངོས་འཛིན་བྱས་པ་དེ་ནི་ཁོང་ཚོས་ང་ཚོ་ལ་ངོ་ལོག་སློང་བའི་བྱ་སྤྱོད་སྤེལ་མཁན་དང་གཏམ་བཤད་བྱེད་མཁན་ཀྱི་ཁྲིམས་གཅོད་བྱེད་བདེ་བའི་ཆེད་དུ་རེད།ང་ཚོ་ཆབ་སྲིད་ཀྱི་ཁོངས་སུ་བཅུག་ཡོད་ནའང་ང་ཚོ་ལ་ཆབ་སྲིད་ཀྱི་ཆོག་མཆན་གང་ཡང་མེད་པས་ང་ཚོ་ཆབ་སྲིད་ཀྱི་སྟོང་ཆ་ཞིག་གི་ནང་དུ་བཅུག་ཡོད།འཛམ་གླིང་ང་ཚོའི་མཉམ་དུ་ཡོད་ནའང་ང་ཚོ་ཆོས་ལུགས་ཀྱི་སྟོང་ཆ་དང་ཆབ་སྲིད་ཀྱི་སྟོང་ཆའི་ནང་འཇུག་ཐབས་བྱེད་བཞིན་ཡོད་པ་རེད།ང་ཚོ་ནི་ཆོས་སྲིད་ཟུང་འབྲེལ་ལྟ་བུ་ཞིག་ཆགས་ཡོད་པས།གང་གི་ཁོངས་སུ་ཡང་མི་གཏོགས་པར་ཟུར་དུ་ཁ་རྡུང་གཏོང་བཞིན་ཡོད་པ་རེད།ང་ཚོ་ལ་ལས་འགུལ་གང་ཡང་སྤེལ་རྒྱུར་དཀའ་ངལ་འཕྲད་ཡོད།དེ་དང་དུས་མཚུངས་སུ་ང་ཚོ་ལས་འགུལ་ནང་དུ་ཞུགས་མཁན་རྣམས་ལས་འགུལ་སྤེལ་མཁན་ལ་དགའ་སྣང་སྐྱེས་ཀྱི་ཡོད།དེ་ནི་ཁོང་ཚོས་ཤ་མདངས་ནག་པོའི་མིའི་ཁ་གཏད་དུ་ཡོད་པའི་བསམ་པ་ནག་པོ་རྣམས་རྒོལ་ལན་སྤྲད་ཡོད་པ་རེད།ང་ཚོས་དམིགས་བསལ་ཤ་མདངས་ནག་པོའི་མིའི་ཆོས་ལུགས་ཀྱི་སྐོར་ལ་བསམ་བློ་གཏོང་གི་མེད།རྒྱུ་མཚན་ནི་ང་ཚོ་ཚང་མ་བརྟག་ཐབས་རིག་པ་བ་དང་ཡང་ན་ཡི་ཤུའི་ཆོས་ལུགས།ལྷ་མེད་སྨྲ་བ།རྟོགས་མེད་སྨྲ་བ་པོ་སུ་ཡིན་ཡང་མི་ཡུལ་གྱི་དམྱལ་བ་གཅིག་གིས་བཟུང་ཡོད་པ་རེད།